Zon Ousterfaier (Hulzwaich oder Faierwaich) bringa d Bauern vo Tröglersricht (d Wain) Hulzschaitla mit, dej wous ån gwaichtn Faier entzindn. Des Hulz hoissns Judas. De åkultn Schaitla wern dahoam in Schlaissn zatolt, as deane wern Kraizla gferticht. Dej wern vo de Bauern z Oustern af d Troifölder broucht und ba de vejer Eckn ainesteckt. Newa d Kraizla setztma nu gwaichte Pålmzwaich von Pålmsunnta und sprengt a Ousterwåsser af de vejer Eckn. Ejtza han d Földer gsengat.